Diari Oficial de la Generalitat Valenciana


Sumari del DOGV 4177, del 28-01-2002 (2002/369)

Informació pública del programa d'actuació aïllada en sòl urbà, zona Roquetes del nucli urbà de Xàbia, carrer de Tirant Lo Blanch, junt amb l'estudi de detall, projecte de reparcel·lació, projecte d'urbanització i estudi de seguretat i salut.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4177

Data del DOGV
:   28-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/369


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa d'actuació aïllada en sòl urbà, zona Roquetes del nucli urbà de Xàbia, carrer de Tirant Lo Blanch, junt amb l'estudi de detall, projecte de reparcel·lació, projecte d'urbanització i estudi de seguretat i salut. [2002/M369]
  
Antonio J. Jiménez Clar, notari del Col·legi de València, amb residència a Xàbia, districte de Dénia, done fe que he sigut requerit per la compañía mercantil Proyectos Leyman, Societat Limitada, amb domicili social a Xàbia (Alacant), en l'avinguda d'Alacant, número 4, primer, i provista de CIF número B-53057451, per a la protocol·lització de l'alternativa tècnica d'un programa d'actuació aïllada en sòl urbà, zona Roquetes del nucli urbà de Xàbia, carrer de Tirant Lo Blanch, junt amb estudi de detall, projecte de reparcel·lació, projecte d'urbanització i estudi de seguretat i salut, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. I, mitjançant aquest edicte, es fa constar:
  
Primer. Objecte i característiques essenciales de la iniciativa
  
Es pretén el desenvolupament urbanístic de l'àmbit de l'actuació aïllada proposat, urbanitzant-lo completament, així com la reparcel·lació voluntària de la unitat reparcel·lable proposta per a cedir a l'administració els terrenys corresponents, destinats a vials, i l'adjudicació a la mercantil promotora de l'actuació del solar resultant d'aquesta.
  
Segon. La documentació aportada per l'entitat promotora del programa per a la seua protocol·lització s'identifica com a alternativa tècnica del programa d'actuació aïllada en sòl urbà, zona Roquetes del nucli urbà de Xàbia, carrer de Tirant Lo Blanch, que s'acompanya d'estudi de detall per a la reordenació de volums i obertura de vial de vianants en l'illa d'emplaçament, projecte d'urbanització de l'àmbit territorial afectat, amb el seu corresponent estudi de seguretat i salut, i projecte de reparcel·lació. Tant l'alternativa tècnica com els projectes adjunts a aquesta es componen de memòria i plànols.
  
La notaria on es troba protocol·litzada l'esmentada documentació està situada a Xàbia (Alacant), carrer de l'Historiador Chabás, número 1, primer. Aquesta documentació se sotmet a informació pública per termini de 20 dies, comptats des del següent al dia de la publicació d'aquest edicte en el Diari Oficial de la Generalitat Valenciana, durant el qual qualsevol persona podrà comparéixer en aquesta notaria per a sol·licitar l'exhibició de l'acta de protocol·lització de la documentació expressada o obtindre còpia d'aquesta.
  
Tercer. S'avisa que la pròpia alternativa tècnica del programa d'actuació aïllada i els documents integrants de l'estudi de detall i dels projectes d'urbanització i reparcel·lació adjunts a aquesta es troben depositats en l'Ajuntament de Xàbia. Aixi com que en idèntic termini de 20 dies, comptats des de l'endemà del dia de la publicació de l'edicte en el Diari Oficial de la Generalitat Valenciana, existeix la possibilitat de consultar en l'Ajuntament de Xàbia les actuacions derivades de la documentació depositada davant d'aquest. Igualment, la possibilitat de presentar davant l'ajuntament, en idèntic termini, per a incorporar-les a aquelles, tant al·legacions com alternatives tècniques que pretenguen competir amb l'exposada al públic. Així com la possibilitat de presentar proposicions juridicoeconòmiques per a executar qualsevol de les alternatives presentades.